en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de hbs_lat gu en gu en gu en gom en gu en gu en gu gu en gu en gu en gu en gu gu en gu en gu en gu en gu gu en gu en gu en gu gu en gu en gu en gu gu en gu en gu en gu en gu gu en gu en gu en gu en gu gu en gu gu hi gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Know the magical Mantra kanakadhara, it will brings money and prosperity
આ ચમત્કારી મંત્રના દરરોજ જાપથી, ગરીબના ઘરે પણ થશે સોનાની વર્ષા
Dharm Desk, Ahmedabad | Feb 11, 2015, 16:22 PM IST
ધર્મ ડેસ્ક,અમદાવાદઃપૈસા કે ધન આજે બધાની સૌથી મોટી જરૂરીયાત બની ગઈ છે. તેની પ્રાપ્તિ માટે ઘણાં પ્રકારના પ્રયત્નો કરવામાં આવે છે. પછી પણ ઘણાં લોકોની સાથે એવું થાય છે કે વધારે મહેનત પછી પણ તેને જરૂરીયાત પૂરતાં પણ પૈસા નથી મળી શકતાં. કેટલાક લોકોની આવક તો સારી હોય છે, પણ બચત નથી થઈ શકતી. જ્યોતિષ અને શાસ્ત્રો અનુસાર એવું થવાની પાછળ ઘણાં કારણો રહેલા છે.
ધનની પ્રાપ્તિ અને બચત માટે જરૂરી છે કે આપના પર મહાલક્ષ્મી દેવી હંમેશા પ્રસન્ન રહે. મહાલક્ષ્મીની કૃપા વગર કોઈ પણ વ્યક્તિ ધન સંબંધમાં સંતુષ્ટ થઈ શકતો નથી. જેથી આજે અમે તેમના એવા ખાસ મંત્ર વિશે જણાવીશું જેનાથી ધનને આવતા કોઈ રોકી શકશે નહીં.
ॐ वं श्रीं वं ऐं लीं श्रीं क्लीं कनकधारयै स्वाहा।’
આ મંત્ર તથા કનકધારા સ્તોત્ર સહિત કનકધારા યંત્રની પૂજા-અર્ચનાથી દરિદ્રતા દૂર થાય છે, ઋણથી મુક્તિ મળે છે. નોકરી અને વેપારમાં લાભ પ્રાપ્ત થાય છે, આકસ્મિક ધન પ્રાપ્ત થાય છે. પ્રસિદ્ધ ગ્રંથ શંકર દિગ્વિજયના ચોથા સર્ગમાં ઉલ્લેખિત ઘટના મુજબ જગતગુરૂ શંકરાચાર્યે એક દરિદ્ર બ્રાહ્મણના ઘરે આ સ્તોત્રના પાઠથી સોનાની વર્ષા કરાવી હતી.
આગળની સ્લાઇડ્સમાં ક્લિક કરીને જાણો તે મંત્ર વિશે જેના જાપથી ઈશ્વર ધન આપવા માટે મજબૂર થઈ જાય છે...........
(તસવીરોનો ઉપયોગ પ્રસ્તુતીકરણ માટે કરવામાં આવ્યો છે)
કેટલીકવાર ઈશ્વર ધન આપવા માટે મજબૂર થઈ જાય છે-
જો તમે ધનવાન બનવાનો સ્વપ્ન જોઈ રહ્યા હોવ તો તેને હકીકતમાં પણ બદલવાની કોશિશ કરો. આવું કરવું એટલું અઘરું પણ નથી. તમારી મહેનતની સાથે ઈશ્વરની કૃપા પણ પ્રાપ્ત થઈ જાય તો તમને ધનવાન બનવાથી કોઈ રોકી શકશે નહીં. શાસ્ત્રોમાં કેટલાક એવા ચમત્કારી મંત્ર બતાવવામાં આવ્યા છે જેનાથી આકર્ષિત થઈને ઈશ્વર ધન આપવા પર મજબૂર થઈ જાય છે.
આ મંત્રથી થવા લાગશે ધનની વર્ષા-
આદિ શંકરાચાર્ય દ્વારા રચિત કનકધારા સ્તોત્ર મંત્ર એવું સિદ્ધ મંત્ર માનવામાં આવે છે જેના નિયમિત પાઠથી દેવી લક્ષ્મી હમેશાં ઘરમાં અને વ્યક્તિની પાસે નિવાસ કરે છે. આ મંત્રથી શંકરાચાર્યએ સોનાની વર્ષા કરાવી દીધી હતી. આ જ કારણે આ મંત્રને કમકધારા સ્તોત્ર પણ કહેવાય છે. તમે પણ ધનમાં વૃદ્ધિ અને ધન સંબંધી પરેશાનીઓને દૂર કરવા માટે આ સ્તોત્રનું જાપ કરો.
આગળની સ્લાઇડ્સમાં ક્લિક કરીને જાણો ધન સંબંધી પરેશાનીઓને દૂર કરવા માટેના સ્તોત્ર વિશે.........
૧. ભમરી, કળીઓમાંથી શોભતા તમાલવૃક્ષનો આશ્રય કરે છે. તેની જેમ શ્રી હરિના પુલકિત શરીરનો આશ્રય કરનાર મંગલ કરનાર, મંગલદેવતા શ્રી લક્ષ્મીજીના સૌંદર્યનો વૈભવ મારું મંગળ કરો.
૨. જેમ ભમરી, કમળ પર વારંવાર દ્રષ્ટિ કરે છે તે જ રીતે પ્રેમમાં મુગ્ધ લક્ષ્મીજીની શ્રી વિષ્ણુના વદન કમલ પર પ્રેમ અને લજ્જાયુક્ત દ્રષ્ટિ જતી આવતી રહે છે. તે શ્રી લક્ષ્મીજીના નેત્રની દ્રષ્ટિરૂપ માળા અમને ધન સંપત્તિ પ્રદાન કરો.
૩. સમગ્ર વિશ્વને ઇન્દ્ર જેવા વૈભવનું દાન આપનાર, મુરારિ માટે આનંદરૂપ લક્ષ્મીજીની અર્ધમીલિત દ્રષ્ટિ મારી પર ક્ષણવાર માટે પણ પડો.
૪. આનંદ રૂપ, અનિમેષ અને પ્રેમના ભંડાર શ્રી મુકુંદને આંખો મીંચીને સૂતેલા જોઈને, આનંદથી અર્ધમીલિત નેત્રો દ્વારા જોનાર, શેષશાયી વિષ્ણુના પત્ની શ્રી લક્ષ્મીજીની તે અર્ધમીલિત દ્રષ્ટિ અમને સમૃદ્ધિનું દાન કરો.
આગળની સ્લાઇડ્સમાં ક્લિક કરીને જાણો આગળનો સ્તોત્ર.....
૫. મઘુરાક્ષસને જીતનાર, કૌસ્તૂભ મણિને છાતી પર ધારણ કરનાર શ્રી વિષ્ણુના ઉર પર દ્રષ્ટિની લીલી અને શ્યામરંગની દ્રષ્ટિ રૂપી માળા શોભે છે. ભગવાનમાં પણ પ્રેમ જગાડનાર, શ્રી લક્ષ્મીજીની નેત્રોની કટાક્ષમાલા મારૂં કલ્યાણ કરો.
૬. જેમ કાળા વાદળોમાં વિજળી ચમકે છે, તે રીતે મેઘ શ્યામ શ્રી વિષ્ણુની છાતી પર શ્રી લક્ષ્મીજી પૂજનીય મૂર્તિ ચળકે છે. તે સમસ્ત જગતને પૂજ્ય અને ભાર્ગવપુત્રીની મૂર્તિ અમને કલ્યાણનું પ્રદાન કરો.
૭. જેના પ્રભાવથી કામદેવે મંગલકારી, મઘુ દૈત્યનો નાશ કરનાર વિષ્ણુના હૃદયમાં સ્થાન જમાવ્યું છે. તે સમુદ્રપુત્રીની મદભરેલી અને અર્ધમીલિત દર્ષ્ટિ ધીરે ધીરે મારી પર પડો. (તેમની કૃપાદ્રષ્ટિ થાઓ.
આગળની સ્લાઇડ્સમાં ક્લિક કરીને જાણો આગળનો સ્તોત્ર.....
૮. શ્રી નારાયણની પ્રિયતમાના નેત્રોમાંથી નિકળતો કરૂણાજળનો પ્રવાહ, આ દરિદ્ર, દરિદ્રતાથી ખિન્ન, નિઃસહાય પક્ષી જેવા બાળક પર, દયારૂપી પવનથી વરસી રહો અને દુષ્કર્મરૂપ તાપને કાયમ માટે દૂર કરી દો.
૯. વિશિષ્ટ બુદ્ધિ ધરાવતા, લક્ષ્મીજીને પ્રિય એવા લોકો જેમની દયાર્ક દ્રષ્ટિને લઇને સ્વર્ગપદને સરળતાથી પ્રાપ્ત કરે છે. એવી ખીલેલા કમળની શોભા ધરાવતી શ્રી લક્ષ્મીજીની ઇષ્ટ દ્રષ્ટિ, મને પુષ્ટ કરો.
૧૦. સૃષ્ટિના સર્જન, પાલન અને સંહારની રમતમાં જે સરસ્વતી, ગરૂડઘ્વજ વિષ્ણુની પત્ની, શાકંભરી કે ભગવાન શંકરની વલ્લભા એવા સ્વરૂપને સ્થિત છે. તે ત્રણ લોકના ગુરૂ (શ્રી વિષ્ણુજીની ભાર્યા, લક્ષ્મીજીને નમસ્કાર.
આગળની સ્લાઇડ્સમાં ક્લિક કરીને જાણો આગળનો સ્તોત્ર.....
૧૧. શુભકર્મોનું ફલ આપનાર શ્રુતિને નમસ્કાર. સૌંદર્યના ગુણોની ભંડાર રતિને નમસ્કાર. કમળમાં વાસ કરનાર શક્તિને નમસ્કાર. પુરૂષોત્તમને પ્રિય એવી પુષ્ટિને નમસ્કાર.
૧૨. કમળની નાળ જેવા સુંદર મુખને ધારણ કરનારને વંદન. ક્ષીર સાગરમાંથી પ્રગટ થયેલ (લક્ષ્મી)ને વંદન. ચંદ્ર અને અમૃતની ભગિનીને વંદન. નારાયણ વલ્લભાને વંદન.
૧૩. હે કમળ જેવું મુખ ધારણ કરનાર લક્ષ્મીજી, આપને વંદન કરવાથી સુખ-સમૃઘ્ધિ મળે છે. સામ્રાજ્ય જેવા વૈભવ મળે છે. સમસ્ત પાપકર્મો નાશ પામે છે. હે માન્યે, મારા પર નિસદિન કૃપા બની રહે.
૧૪. જેમના કટાક્ષ (દ્રષ્ટિ)ની ઉપાસના કરનાર સેવકને બધી જ સુખ સમૃદ્ધિ લક્ષ્મીજી આપે છે તે સુરારિની હૃદયેશ્વરીને મન, વચન, કાયાથી હું ભજુ છું.
આગળની સ્લાઇડ્સમાં ક્લિક કરીને જાણો આગળનો સ્તોત્ર.....
૧૫. કમળમાં રહેનાર, જેના હાથમાં કમળ છે તેવો દેવી, સફેદ વરપ્ર, સુગંધ અને માળાથી ઓપતા, ભગવતિ, હરિને પ્રિય અને મનને જાણનાર લક્ષ્મીજી, મારા પર પ્રસન્ન થાઓ.
૧૬. દિગ્ગજો દ્વારા સુવર્ણના કુંભમાંથી છોડાયેલ, સ્વર્ગંગાના સ્વચ્છ અને પવિત્રજળથી સ્નાન કરનાર, જગતની માતા અને સંપૂર્ણ ત્રિલોકના નાથની ગૃહિણી, અમૃત સાગરની પુત્રી શ્રી લક્ષ્મીને હું રોજ સવારે નમસ્કાર કરૂં છું.
૧૭. હે કમલા, હે કમલાક્ષ વિષ્ણુને પ્રિય, તમારી કરૂણાથી ભરપુર દ્રષ્ટિથી, દરિદ્રોના અગ્રણી, આપની દયાને પાત્ર એવા મારા પર જોવાની કૃપા કરો.
૧૮. જે લોકો દરરોજ આ સ્તુતિથી, વેદસ્વરૂપ, ત્રણેય લોકોની માતા રમાની સ્તુતિ કરે છે તે લોકો જગતમાં અધિક ભાગ્યશાળી, અધિક ગુણવાન અને બુદ્ધિમાન પુરૂષોના આદરપાત્ર બને છે.
આગળની સ્લાઇડ્સમાં ક્લિક કરીને જાણો એક નાનકડો મંત્ર જેનાથી થશે કુબેર વર્ષાવશે ધન......
આ નાનકડા મંત્રથી કુબેર વર્ષાવશે ધન-
કુબેર મહારાજ ભગવાનના કોશાધ્યક્ષ છે. તેમની પાસે જ ભગવાનના ખજાનાની ચાવી છે. કહેવાય છે કે લક્ષ્મી ધનનું આશીર્વાદ આપે છે પરંતુ કુબેર ધનની વર્ષા કરે છે. જો કુબેરને આકર્ષી ધન પ્રાપ્ત કરવું હોય તો દ્વિપુષ્કર, ત્રિપુષ્કર યોગ અથવા દીવાળીની રાતે સંકલ્પ લઈને નિયમિત આ નીચે આપેલાં મંત્રનું ત્રણવાર અથવા ઓછામાં ઓછી એક માળા જાપ કરવી. જાપ સમયે મોઢું ઉત્તર દિશા તરફ રાખવું.
'यक्षाय कुबेराय वैश्रवणाय धनधान्यधिपतये। धनधान्यसमृद्घिं में देहि दापाय स्वाहा।।
(Jyotish Gujarati News) સાથે જોડાયેલા અન્ય અપડેટ જાણવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Know the magical Mantra kanakadhara, it will brings money and prosperity
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.